---
# System prepended metadata

title: Viikko 45
tags: [SCRUM-projekti]

---

# Viikko 45

### Hitaasti lähti..

...viikko käyntiin kattelemalla verkkoluentoja ja syventyen lisää SCRUMin ja Azuren syövereihin itseopiskellen ootellessa että saataisi projekti lopultakin käyntiin.
Tiistaina oli tarkoitus käydä seuraamassa vierestä miten meidän tuleva projekti alkaa muodostumaan päiväkotilaisten ja lukiolaisten leikeistä mutta jouduin jättämään sairastumisen takia.
Onneks sain P2 tiimin tuoteomistajan kiinni ja hänen kautta sain tarvittavat informaatiot liittyen seuraavan päivän toimeksiantaja-palaveriin lukiolaisten kanssa.
Samaa yhteydenpitoa on jatkettu pitkin viikkoa ja hänen kanssa saatiin yhteyskanavat pystyyn lukiolaisten kanssa jatkoa varten.

### Projekti käyntiin!

Keskiviikon toimeksiantaja-palaverissa pääsin minäkin tapaamaan lukiolaisia ja yritin ottaa mahdollisimman paljon siitä ja heidän ideoistaan irti. Pyrin siellä ns. "ottamaan roolia" kyselemällä mahdollisimman paljon ja tuomalla omia näkemyksiä esille myös sen takia kun olin koko parikyt henkisessä palaverissa ainut kellä on omia lapsia. Palaveri meni mielestäni hyvin ja saimme hyvän pohjan lähteä rakentamaan peliä. Sain myös hyvää palautetta niin omalta tiimiltäni kuin toisen tiimin tuoteomistajalta toiminnastani palaverissa joten siitä jäi tosi hyvät fiilikset jatkaa eteenpäin.

Palaverin pohjalta lähdin tekemään kehitysjonoa projektille ja se meinasi lähteä aika hitaasti käyntiin kun en ollut aivan varma kehitysjonon osien "tasoista" (Epic, feature jne.) mutta sain kuitenkin aikaan hyvän pohjan ensimmäiselle demolle parissa illassa vaikka aika olikin hyvin rajallinen perheen sairastelun takia.
Sain vielä ohjaajien palaverissa hyvää palautetta että jonon rakenne näyttäisi olevan kohdillaan ja tiimikin vaikutti tyytyväiseltä ekan sprintin suunnittelupalaverissa (joka kylläkin jouduttiin myös jakamaan kahdelle päivälle kun minulla ei aika riittänyt ekalla kerralla).

### Mutta nyt lopultakin...

...ensimmäinen sprintti on käynnissä ja tiimi on jo tehokkaasti  lähtenyt työstämään projektia. Suunnittelupalaverissa tosin todettiin että hieman on ehkä työnmäärä arvioitu alakanttiin sprintille joten minäkin aloitin samoin tien suunnittelemaan lisätyötä mikäli sille tarve tulee.

![](https://i.imgur.com/OgGrAmq.png)
###### tags: `SCRUM-projekti`